# Μαίρη Σέλλεϋ

| Μαίρυ Σέλλεϋ |
| --- |
|  |
| Γενικές πληροφορίες |
| Όνομα στη μητρική γλώσσα | Mary Shelley (Αγγλικά)  |
| Γέννηση | 30  Αυγούστου 1797 Somers Town |
| Θάνατος | 1  Φεβρουαρίου 1851 Chester Square ή Μπόρνμουθ |
| Αιτία θανάτου | Εγκεφαλικός όγκος |
| Συνθήκες θανάτου | φυσικά αίτια |
| Τόπος ταφής | St Peter's Church, Bournemouth |
| Κατοικία | Λονδίνο |
| Χώρα πολιτογράφησης | Ηνωμένο Βασίλειο της Μεγάλης Βρετανίας και Ιρλανδίας Βασίλειο της Μεγάλης Βρετανίας (έως 1801) Ηνωμένο Βασίλειο |
| Εκπαίδευση και γλώσσες |
| Μητρική γλώσσα | Αγγλικά |
| Ομιλούμενες γλώσσες | Αγγλικά |
| Πληροφορίες ασχολίας |
| Ιδιότητα | συγγραφέας ταξιδιωτικός συγγραφέας μυθιστοριογράφος δοκιμιογράφος θεατρική συγγραφέας βιογράφος συγγραφέας έργων επιστημονικής φαντασίας ποιήτρια διηγηματογράφος μεταφράστρια German–English translator |
| Αξιοσημείωτο έργο | The Last Man Φρανκενστάιν ή ο Σύγχρονος Προμηθέας |
| Οικογένεια |
| Σύζυγος | Πέρσι Σέλλεϋ (από 1816) |
| Τέκνα | Clara Everina Shelley, William Shelley, Percy Florence Shelley Clara Shelley |
| Γονείς | Ουίλιαμ Γκόντγουιν και Μαίρη Γουόλστονκραφτ |
| Θετοί γονείς | Μέρι Τζέιν Γκόντγουιν |
| Αδέλφια | William Godwin the Younger (ετεροθαλής αδελφός από πατέρα), Fanny Imlay (ετεροθαλής αδελφή από μητέρα), Κλερ Κλέρμοντ (αδερφή εξ' αγχιστείας) Charles Gaulis Clairmont (αδερφός εξ αγχιστείας) |
| Αξιώματα και βραβεύσεις |
| Βραβεύσεις | Science Fiction and Fantasy Hall of Fame (2004) |
| Υπογραφή |
|  |
|  Σχετικά πολυμέσα |
|

Η **Μαίρυ Ουόλλστονκραφτ Γκόντγουιν-Σέλλεϋ** (αγγλ. *Mary Wollstonecraft Shelley, née Godwin*, Λονδίνο, 30 Αυγούστου 1797 - 1 Φεβρουαρίου 1851) ήταν Αγγλίδα συγγραφέας και σύζυγος του ρομαντικού ποιητή Πέρσυ Σέλλεϋ, γνωστή για το μυθιστόρημά της *Φράνκενσταϊν ή ο Σύγχρονος Προμηθέας*.

## Βιογραφία

Η *Μαίρυ Ουόλλστονκραφτ Γκόντγουιν* γεννήθηκε στο Σόμερς Τάουν του Λονδίνου το 1797 και ήταν το μοναδικό παιδί του πολιτικού φιλοσόφου Ουίλλιαμ Γκόντγουιν και της φεμινίστριας συγγραφέως Μαίρυ Ουόλλστονκραφτ.

Η μητέρα της απεβίωσε 11 μέρες μετά τη γέννηση της. Την ανατροφή της ανέλαβε ο πατέρας της. Η Μαίρυ έλαβε μια εξαιρετική εκπαίδευση, η οποία ήταν πολύ ευρεία και ριζοσπαστική για την εποχή της. Ο πατέρας της, όταν η ίδια ήταν 15 ετών, την περιέγραψε ως τολμηρή, αποφασιστική και με "*κοφτερό*" μυαλό.

Το 1812, ο Γκόντγουιν την έστειλε να μείνει σε ένα σπίτι φίλων, των Μπάξτερ, στην Σκωτία. Εκεί γνώρισε και ερωτεύτηκε τον ποιητή Πέρσυ Μπυς Σέλλεϋ, ο οποίος την απήγαγε το 1814 στην Ελβετία. Παντρεύτηκαν μετά το θάνατο της γυναίκας του Σέλλεϋ, Χάριετ Ουέστμπρουκ. Απέκτησαν 4 παιδιά εκ των οποίων τα τρία πέθαναν σε πολύ μικρή ηλικία.

Το 1816 κατά τη διάρκεια ταξιδιού με τον Σέλλεϋ και ενώ φιλοξενούνταν στη βίλλα του ποιητή Λόρδου Μπάυρον στην Λίμνη της Γενεύης, ξεκίνησε να γράφει το μυθιστόρημα *Φράνκενσταϊν ή ο Σύγχρονος Προμηθέας*. Το έργο ολοκληρώθηκε το 1817 και εκδόθηκε το 1818. Μετά το θάνατο του συζύγου το 1822 της αφοσιώθηκε στη συγγραφή.

## Κυριότερα έργα

* *Φράνκενσταϊν ή ο Σύγχρονος Προμηθέας* (*Frankenstein: or, The Modern Prometheus*), 1818
* *Η Βαλπέργκα* (*Valperga*), 1823
* *Ο τελευταίος άνθρωπος*, (*The Last Man*), 1826
* *Φώκνερ* (*Falkner*), 1837
* *Ημερολόγιο ενός ταξιδιού έξι εβδομάδων* (*Journal of a Six Weeks’ Tour*), 1814, για ένα ταξίδι με τον Σέλλεϋ.

## Οικογένεια

Απέκτησε τέσσερα παιδιά με τον Πέρσυ Σέλλεϋ:

* κόρη (1815).
* Ουίλλιαμ (1816 - 1819).
* Κλάρα Εβερίνα (1817 - 1818).
* Πέρσυ Φλόρενς (1819 - 1889, βαρονέτος, σερίφης του Σάσσεξ.

## Παραπομπές

## Εξωτερικοί σύνδεσμοι

* Βιογραφία της Μαίρυ Σέλλεϋ
* Άρθρο του Πανεπιστημίου Brandeis για τη ζωή και το έργο της Μαίρυ Σέλλεϋ
* Βιογραφία